Ευριπίδης Λασκαρίδης

Ο Ευριπίδης Λασκαρίδης (1975, Αθήνα)  είναι Έλληνας σκηνοθέτης και performer. Είναι γνωστός για την εξερεύνηση των στοιχείων της γελοιότητας και της μεταμόρφωσης στην δουλειά του, η οποία εκτείνεται τόσο στους κλάδους του θεάτρου και κινηματογράφου όσο και σε site-specific παραγωγές και σεμιναριακά εργαστήρια.

 Βιογραφία 
Γεννήθηκε στην Αθήνα στις 6 Ιουλίου του 1975. Σπούδασε υποκριτική στο Θέατρο Τέχνης "Κάρολος Κουν" στο κέντρο της Αθήνας κι έπειτα συνέχισε τις σπουδές του στο Brooklyn College της Νέας Υόρκης, με υποτροφία του Ιδρύματος Ωνάση. Το 2000 άρχισε να σκηνοθετεί δικές του δουλειές, παραστάσεις προορισμένες για θεατρική σκηνή, site-specific έργα και μικρού μήκους ταινίες. Το 2009 ίδρυσε την OSMOSIS, εταιρεία παραστατικών τεχνών που του χάρισε αναγνώριση σε παγκόσμια κλίμακα.

Ήδη από το 1995 έχει συνεργαστεί με καλλιτέχνες όπως ο Δημήτρης Παπαϊωάννου  , ο Robert Wilson  και ο Διονύσης Σαββόπουλος. Το 2016 έλαβε μία από τις εναρκτήριες υποτροφίες του Ιδρύματος Pina Bausch και πέρασε τρεις μήνες παρακολουθώντας διεθνώς τον σκηνοθέτη και χορογράφο Lemi Ponifasio. Το 2017 αναγνωρίστηκε ως “Υποσχόμενο Ταλέντο” από το γερμανικό περιοδικό Tanz και το 2022 έλαβε την υποτροφία “Onassis Air”, του Ιδρύματος Ωνάση, για την υποστήριξη της καλλιτεχνικης του έρευνας.

 Καλλιτεχνική Δραστηριότητα 
Ενώνει πρακτικές από το θέατρο, τον χορό και τις εικαστικές τέχνες. Κοινά, συνηθισμένα υλικά και καθημερινά αντικείμενα, που έχουν χάσει την πρώτη τους ιδιότητα, εμφανίζονται συχνά στα έργα του, που τείνουν να ακολουθούν μη γραμμική αφήγηση. Το γκροτέσκο στοιχείο και η μεταμόρφωση τον απασχολούν ιδιαίτερα. Η αλλαγή του ερμηνευτή μέσω της παραμόρφωσης και της υπερβολής των φυσικών χαρακτηριστικών χρησιμοποιούνται συχνά στην δουλειά του ως μέσα ανάδειξης του ενδιαφέροντός του για μια αναδόμηση των φύλων.

Η OSMOSIS, πέρα από εταιρεία παραγωγής παραστατικών τεχνών, αποτελεί και την καλλιτεχνική πλατφόρμα του Ευριπίδη Λασκαρίδη που εμβαθύνει μέσω αυτής και με έναν κεντρικό πυρήνα συνεργατών στο πλάι του στην καθημερινότητα και το συλλογικό υποσυνείδητο. Με βασικούς άξονες την φαντασία και τον παραλογισμό, η OSMOSIS δημιουργεί έργα που περιοδεύουν διεθνώς, ακόμη και έτη μετά της ημέρας πρεμιέρας τους.  

 Εργογραφία 
Έχει σκηνοθετήσει, χορογραφήσει και ερμηνεύσει:

 Relic | 2015: η πρώτη σκηνική παραγωγή της ομάδας OSMOSIS με διεθνή περιοδεία  
 Titans | 2017: διεθνής συμπαραγωγή που έκανε πρεμιέρα στο Φεστιβάλ Αθηνών και Επιδαύρου, 2017
 Thirio | 2018: performance για την Athens Biennale  
 Elenit | 2019: διεθνής συμπαραγωγή που έκανε πρεμιέρα στην Στέγη του Ιδρύματος Ωνάση το 2019
 Here Not Here | 2020: σύντομο ντοκιμαντέρ βασισμένο στο Elenit, που δημιουργήθηκε κατά το lockdown του COVID-19  
 Μαντω/Mando | 2021: μικρού μήκους ταινία εμπνευσμένη από την ζωή της Μαντώς Μαυρογένους, κατά παραγγελία της Εθνικής Λυρικής Σκηνής  
 Τουρνέ | 2022: χοροθεατρική παράσταση που παρουσιάστηκε στο Μικρό Θέατρο της Αρχαίας Επιδαύρου  
 [Kámares] Kaunas & Eleusis  | 2022, 2023: site-specific performance    
 Lapis Lazuli | 2024: διεθνής συμπαραγωγή με παγκόσμια πρεμιέρα στην Στέγη του Ιδρύματος Ωνάση

 Παραπομπές 

Κατηγορία:Έλληνες σκηνοθέτες